joelniklaus/EU_Wikipedias huggingface dataset:
FC Viktoria Plzeň

FC Viktoria Plzeň je futbalový klub z českého mesta Plzeň. V sezónach 2010/2011, 2012/13, 2014/15, 2015/16, 2017/18,2021/22(dohromady 6x. Majster) vyhral najvyššiu futbalovú súťaž.

História klubu 
Klub bol založený v roku 1911 pod názvom SK Viktoria Plzeň. V Československom pohári v roku 1970/71 obsadili druhé miesto a získali tak možnosť hrať UEFA Pohár víťazov pohárov.

V roku 2010 hrali v Európskej lige ako víťazi Českého futbalového pohára 2009/10.

V roku 2011 klub vyhral po prvýkrát v histórii Českú ligu. V Lige majstrov sa stretli v hlavnej skupine s FC Barcelona, AC Miláno a FC BATE Borisov.

Názvy klubu 
 1911 – SK Viktoria Plzeň (Sportovní klub Viktoria Plzeň)
 1949 – Sokol Škoda Plzeň
 1952 – Sokol ZVIL Plzeň (Sokol Závody Vladimíra Iljiče Lenina Plzeň)
 1953 – DSO Spartak LZ Plzeň (Dobrovolná sportovní organizace Spartak Leninovy závody Plzeň)
 1962 – TJ Spartak LZ Plzeň (Tělovýchovná jednota Spartak Leninovy závody Plzeň)
 1965 – TJ Škoda Plzeň (Tělovýchovná jednota Škoda Plzeň)
 1993 – FC Viktoria Plzeň

História Európskych pohárov

Externé odkazy 
 Oficiálna stránka klubu
 Stránka fanklubu

 
České futbalové kluby
Futbalové kluby založené v 1911
Šport v Plzni
Natal

Natal (po portugalsky: [naˈtaw], Vianoce) je obec, hlavné mesto a najväčšie mesto štátu Rio Grande do Norte, nachádzajúcom sa na severovýchode Brazílie. Podľa sčítania ľudu v roku 2010 má mesto 803 739 obyvateľov (1 340 285 v aglomerácii Natal). Natal je považovaný inštitútom IPEA (Inštitút aplikovaného ekonomického výskumu Brazílie), za najbezpečnejšie mesto v Brazílii.

Ukončenie výstavby Via Costeira (Pobrežná diaľnica) v dĺžke 10 km (5,5 mi), je to mestská diaľnica pozdĺž pobrežia v šesťdesiatych rokoch  bolo začiatkom turizmu, ktorý sa najviac rozvíjal v osemdesiatych rokoch. V jej blízkosti sa nachádzajú hlavné hotely mesta. Mesto má niekoľko turistických zaujímavostí a je známe aj svojimi prírodnými krásami, napríklad najvyšší kešu strom na svete, historickými pamätihodnosťami (pevnosť Forte dos Reis Magos, divadlo Alberto Maranhão a most Newton Navarro), svojimi plážami (Ponta Negra, Pipa a Genipabu) a tiež známym karnevalom Carnatal. Mesto má druhý najväčší park v Brazílii, Parque das Dunas.

Infraštruktúra
Je to hlavné mesto brazílskeho štátu, ktoré je najbližšie k Európe a letisko Augusto Severo International Airport spája Natal s mnohými brazílskymi mestami a prevádzkuje tiež niektoré zahraničné lety. Mesto je jedným z hostiteľov Majstrovstiev sveta vo futbale v roku 2014.

Referencie

Iné projekty

Externé odkazy 
 Oficiálna stránka mesta

Zdroj 

Mestá v Brazílii
São José dos Pinhais

São José dos Pinhais je brazílske mesto a obec v štáte Paraná. Je súčasťou aglomerácie  Curitiby, piatej najväčšej aglomerácii v Brazílii.

Vznik obce je datovaný do roku 1852, v roku 1897 obec obdržala práva mesta.

São José dos Pinhais je druhé najväčšie mesto aglomerácie, obyvateľstvo rástlo rýchlo v krátkom čase, v roku 2000 približne 196 000 obyvateľov, v roku 2010 viac ako 260 000.

Je tretím najväčším strediskom brazílskeho automobilového priemyslu, v meste sú závody firiem Volkswagen, Audi, Nissan a Renault. Je tu tiež medzinárodné letisko Afonso Pena International Airport, hlavné letisko štátu Paraná.

Zdroj a referencie

Iné projekty

Externé odkazy 
 Oficiálna stránka mesta

Mestá v Brazílii
Paraná
Byvol arni

Byvol arni (iné názvy: arni, byvol vodný, byvol riečny, byvol divý, byvol ázijský, byvol indický; lat. Bubalus arnee, Bubalus arni, Bubalus bubalis, staršie Bubalus buffelus, Bubalus indicus a. i.) je druh z čeľade turovité.

Niektorí autori považujú domestikovanú formu tohto druhu za samostatný druh. Divý druh sa v takom prípade niekedy označuje ako Bubalus arnee/arni (v užšom zmysle; po slovensky byvol arni, arni, byvol divý v užšom zmysle) a domáci druh ako Bubalus bubalis (v užšom zmysle; po slovensky byvol domáci alebo byvol riečny v užšom zmysle). Jeden z typov domestikovanej formy – a niekedy aj celá domestikovaná forma – sa označuje aj ako karaban alebo carabao alebo keraban.

Charakteristika 
Divé a domestikované formy byvola je dnes veľmi ťažké od seba odlíšiť, lebo stáda domácich byvolov sa miešajú s divými byvolmi a často aj znova zdivejú.

Voľne v prírode žije v Indii a v susedných krajinách. Domáca forma je typická pre Filipíny. Byvol sa veľa používa pri prácach na poli, napríklad pri oraní pôdy. Dospelé zvieratá môžu dosiahnuť aj vyše . V prírode sa môže byvol dožiť okolo 25 rokov. Prvých byvolov priviedli do Európy vo včasnom stredoveku. V Európe sa vyskytujú v juhovýchodnej Európe, Maďarsku a Taliansku.

Ich mlieko má vysoký obsah tuku. Tradične sa z byvolieho mlieka vyrába talianska mozzarella.

Systematika 
Vnútorná systematika je veľmi sporná. Wilson and Reeder 2005  rozlišuje tieto poddruhy (domáca a divá forma tvoria jeden druh, pričom prvé dva poddruhy v zozname nezodpovedajú domácej a divej forme):
 Bubalus bubalis bubalis
 Bubalus bubalis arnee
 Bubalus bubalis fulvus
 Bubalus bubalis kerabau
 Bubalus bubalis migona
 Bubalus bubalis theerapati

Iné zdroje často rozlišujú buď iba domácu formu/domáci druh a divú formu/divý druh alebo ešte podrobnejšie napríklad nasledovne :
 Bubalus arnee – divý druh
 Bubalus bubalis – domáci druh, s poddruhmi:
 Bubalus bubalis bubalis – byvol riečny v užšom zmysle
 Bubalus bubalis carabensis – karaban v užšom zmysle
 
Iné zdroje rozlišujú až 74 plemien domáceho byvola.

Chov na Slovensku

Byvola vodného chová ZOO Košice.

Galéria

Referencie 

Turovité
Hospodárske zvieratá
Majstrovstvá Európy v pozemnom hokeji 2011

Majstrovstvá Európy v pozemnom hokeji 2011 boli 13. majstrovstvá Európy v pozemnom hokeji. Bolo to najvyššie kontinentálne podujatie EHF v pozemnom hokeji v roku 2011, ktoré sa konalo za účasti 8 mužských a 8 ženských tímov. Spoločné podujatie mužov a žien sa tak konalo po štvrtý raz, od 20.28. augusta 2011 v Mönchengladbachu, v Nemecku. V Nemecku sa tak konali ME už po tretí raz, keď predtým to bolo v Hannoveri 1978 a Lipsku 2005. Zároveň podujatie slúžilo ako európska kvalifikácia na Olympijské hry 2012 v Londýne, na ktoré mohli postupovať tri najlepšie tímy.

Štadióny

Kvalifikované tímy 
Muži 

Ženy

Výsledky

Muži

Základné skupiny

Skupina A

Skupina B

Nadstavbová skupina o 5.8.miesto

Play-off

Semifinále

Stretnutie o 3.miesto

Finále

Ženy

Základné skupiny

Skupina A

Skupina B

Nadstavbová skupina o 5.8.miesto

Play-off

Semifinále

Stretnutie o 3.miesto

Finále

Konečné poradie 

Muži

Ženy

Pozri aj 
 Majstrovstvá Európy II. divízie v pozemnom hokeji mužov 2011
 Majstrovstvá Európy II. divízie v pozemnom hokeji žien 2011

Externé odkazy 
 Oficiálna stránka ME 2011 
 Oficiálna stránka Európskej federácie pozemného hokeja

Zdroje 
 ME 2011 na stránke Európskej federácie pozemného hokeja 
 Mužský a ženský turnaj ME 2011 na stránke todor66.com 

Pozemný hokej v 2011
Majstrovstvá Európy v pozemnom hokeji
Pozemný hokej
2011 v Nemecku
Majstrovstvá Európy v pozemnom hokeji

Majstrovstvá Európy v pozemnom hokeji je najvyššie európske medzinárodné podujatie národných družstiev v pozemnom hokeji, ktoré riadi Európska federácia pozemného hokeja (EHF). Jeho história siaha do roku 1970, kedy sa v Belgicku konali prvé majstrovstvá Európy mužov. O 14 rokov neskôr bol vo Francúzsku zorganizovaný aj prvý európsky šampionát žien. Od roku 2003 prebiehajú s 2-ročnou periodicitou. Vo viacerých výkonnostných divíziách prebiehajú od roku 2005 (v hale od 1996). 

Majstrovstvá Európy tiež slúžia ako kvalifikácia európskych družstiev na majstrovstvá sveta či olympijské hry. Od roku 1976 sa organizujú aj majstrovstvá Európy juniorov.

Muži

Majstrovstvá Európy

Zoznam

Medailová bilancia družstiev

Účasť družstiev na ME mužov 
(do 2021)

Majstrovstvá Európy II. divízie

Majstrovstvá Európy III. divízie

Majstrovstvá Európy IV. divízie

Ženy

Majstrovstvá Európy

Zoznam

Medailová bilancia družstiev

Účasť družstiev na ME žien 
(do 2021)

Majstrovstvá Európy II. divízie

Majstrovstvá Európy III. divízie

Referencie

Pozri aj 
 Majstrovstvá Európy v halovom pozemnom hokeji

Externé odkazy 
 Oficiálna stránka Európskej federácie pozemného hokeja

Zdroje 
 Majstrovstvá Európy na stránke Európskej federácie pozemného hokeja archive.org 
 Majstrovstvá Európy na stránke Medzinárodnej federácie pozemného hokeja 
 ME v pozemnom hokeji na stránke todor66.com 
 ME v pozemnom hokeji na stránke the-sports.org
Kolektivizácia

Kolektivizácia alebo (zriedkavo) kolektivizovanie môže byť:
 odborne: zospoločenstvovanie, zospoločenštenie
 v marxizme-leninizme: prechod od individuálnych (súkromných) foriem výroby k formám (takzvane) kolektívnym, spravidla v poľnohospodárstve, pozri kolektivizácia poľnohospodárstva
 skrátene:
 kolektivizácia poľnohospodárstva
 kolektivizácia vidieka, pozri kolektivizácia poľnohospodárstva

Pozri aj 
 kolektív
 pozemková reforma
 socializácia
 zelená revolúcia

Referencie
Tylocephale

Tylocephale bol rod bylinožravého vtákopanvového dinosaura z čeľade Pachycephalosauridae. Žil na území dnešného Mongolska v období vrchnej kriedy (asi pred 75 až 72 miliónmi rokov). Dĺžka tohto malého dinosaura predstavovala len okolo 1,4 metra, v plnej dospelosti možno až 2,5 metra. Mal proporcionálne najvyššiu kostenú kupolu na lebke zo všetkých známych príslušníkov Pachycephalosauria.

Typový a jediný známy druh Tylocephale gilmorei bol opísaný dvoma poľskými paleontologičkami v roku 1974. Bola objavená iba časť lebky tohto dinosaura aj so zachovalou spodnou čeľusťou.

Zdroj 
 Sullivan, R.M (2006). "A taxonomic review of the Pachycephalosauridae (Dinosauria: Ornithischia)." in: Lucas, S. G. and Sullivan, R.M., eds., (2006), Late Cretaceous vertebrates from the Western Interior. New Mexico Museum of Natural History and Science Bulletin 35.

Externé odkazy 
 Tylocephale na stránke NHM (po anglicky)
 Tylocephale na stránke Dino Russ's Lair (po anglicky)

Pachycephalosauria
Dinosaury z Ázie
Kriedové dinosaury
Roberto Alagna

Roberto Alagna (* 7. jún 1963, Clichy-sous-Bois) je francúzsky operný tenorista sicílskeho pôvodu.

Pôvod, detstvo, raná mladosť 
Roberto sa narodil mimo územia Paríža, vo francúzskom meste Clichy-sous-Bois. Jeho rodičmi boli prisťahovalci zo Sicílie (Taliansko).

Ako tínedžer, spieval Roberto na ulici, a v parížskych kabaretoch za prepitné. V týchto rokoch ovplyvnený nielen filmami Maria Lanzu, ale aj historickými nahrávkami slávnych tenoristov prešiel k opernému spevu, ale viac menej ostal v tomto obore samoukom.

Hudobná kariéra 
Vyhral prvú cenu v medzinárodnej súťaži Luciana Pavarotiho vo Philadelfii a krátko nato v roku 1988 vystúpil v úlohe Alfreda Germonta  vo Verdiho La Traviate v britskej Glyndebourne Touring Opera. V tejto a iných úlohach vystupoval naďalej v ďalších francúzskych a talianskych  mestách ako bolo Toulouse, Montpellier, Monte Carlo, Benátky, Neapol, Messina, aby v roku 1990 debutoval v milánskejLa Scale. Nasledovali vystúpenia v Covent Garden po prvýkrát v roku 1992. Po celý tento čas jeho povesť rástla.

V roku 1996 vystúpil v Metropolitan Opera ako Rodolfo v Pucciniho La Boheme.

Rodina 
Prvá manželka Roberta, Florence Lancien umrela v roku 1994 na nádor v mozgu. Mali spolu dcéru Ornellu, narodenú dva roky predtým.

V roku 1996 sa oženil druhýkrát s rumunskou sopranistkou Angelou Gheorghiu. V októbri 2009 povedal Roberto v médiach, že žijú s manželkou oddelene. V tejto súvislosti jeho manželka odmietla spoločné vystúpenie v Metropolitnej opere.

Úlohy a opery

Externé odkazy 
  Alagna's performance schedule from Operabase

Zdroj 
 

Operní speváci
Tenoristi
Francúzski operní speváci
Osobnosti z Paríža
Majstrovstvá Európy v halovom pozemnom hokeji

Majstrovstvá Európy v halovom pozemnom hokeji je najvyššie európske medzinárodné podujatie národných družstiev v halovom pozemnom hokeji, ktorý riadi Európska federácia pozemného hokeja (EHF). Najčastejším víťazom sú obe reprezentácie Nemecka.

Prvé halové majstrovstvá Európy sa konali v Nemecku, v roku 1974. Od roku 1997 prebiehajú s dvojročnou periodicitou. Vo viacerých výkonnostných kategóriách prebiehajú od roku 1996 (na tráve od 2005). Majstrovstvá Európy slúžia aj ako kvalifikácia európskych družstiev na majstrovstvá sveta či Svetové hry. Od roku 1982 prebiehajú aj halové majstrovstvá Európy juniorov.

Muži

Majstrovstvá Európy

Zoznam

Medailová bilancia družstiev

Účasť družstiev na ME mužov 
(do 2020)

Majstrovstvá Európy II. divízie

Majstrovstvá Európy III. divízie

Majstrovstvá Európy IV. divízie

Ženy

Majstrovstvá Európy

Zoznam

Medailová bilancia družstiev

Účasť družstiev na ME žien 
(do 2020)

Majstrovstvá Európy II. divízie

Majstrovstvá Európy III. divízie

Pozri aj 
 Majstrovstvá Európy v pozemnom hokeji
 Majstrovstvá sveta v halovom pozemnom hokeji

Externé odkazy 
 Oficiálna stránka Európskej federácie pozemného hokeja

Zdroj 
 Hokejové súťaže na stránke Európskej federácie pozemného hokeja
Lages

Lages je mesto a obec (município) v južnej Brazílii v štáte Santa Catarina, v regióne Planalto Serrano.

Mesto sa nachádza v horskom prostredí a pri rieke Carahá. Je najdôležitejším mestom regiónu a hraničí s mestami Otacílio Costa, São Joaquim a Correia Pinto.

Lages každoročne usporiadava festival Festa do Pinhão, ktorý je známy po celej krajine. Navštevuje ho okolo 350 tisíc turistov z celej Brazílie i zo zahraničia, predovšetkým z Argentíny.

Mesto je známe chovom dobytka a drevospracujúcim priemyslom. Agroturistika je v meste a okolí mimoriadne rozvinutá, mesto je známe ako "hlavné mesto agroturistiky v Latinskej Amerike"

Referencie

Iné projekty

Externé odkazy 
 Oficiálna stránka mesta

Santa Catarina
Mestá v Brazílii
Balneário Camboriú

Balneário Camboriú (v preklade kúpele Camboriú) je mesto a obec (município) v južnej Brazílii v štáte  Santa Catarina.

Je to hlavné letovisko štátu Santa Catarina. Mesto, so strmými svahmi v pozadí, je populárne v celej južnej Amerike. Hlavná trieda má názov Avenida Atlântica (Atlantic Avenue). 

Balneário Camboriú je známe svojou lanovkou, ktorá spája pláže Balneário Camboriú a Laranjeiras. Tento plážový spôsob dopravy je svetový unikát.

Mesto sa nachádza 10 km od mesta Itajaí a 80 km severne od hlavného mesta Florianópolisu. Počet obyvateľov mesta, približne 108 000, sa počas letnej sezóny zvyšuje na 700 tisíc.

Do mesta vedie letecké spojenie prostredníctvom letiska Ministro Victor Konder International Airport v susednej obci a meste Navegantes.

Ilha das Cabras (Kozí ostrov) leží priamo oproti mestu a je príliš malý na to, aby tam žili stáli obyvatelia, počas noci je ale osvetlený.

Mesto má tiež sochu, podobnú soche Ježiša Krista Vykupiteľa (Cristo Redentor) v Rio de Janeiru, Cristo Luz, ale socha v Balneário Camboriú zobrazuje Ježiša s klobúkom so širokými okrajmi na ramene, kde je umiestnený reflektor, ktorý svieti na more. Cristo Luz je tiež v noci osvetlený, ale svetlami, ktoré menia pravidelne farebné odtiene.

Zaujímavosťou mesta sú paraglajdisti, ktorí pristávajú pozdĺž pláže, trasu začínajú v Praia dos Amores, 1 km na sever od mesta. Na západ od mesta je rieka Camboriú River, ktorá sa v strednej časti mesta vlieva do oceánu.

Mestu boli udelené práva obce (município) v roku 1964. V meste sa nachádza okolo 100 hotelov, a 1035 budov vo vyššom a strednom štandarde. Najteplejšími mesiacmi sú február a marec, keďže vo väčšine Brazílie zima v našom zmysle slova neexistuje, striedajú sa tu len obdobia sucha s obdobiami dažďov.

Referencie

Iné projekty

Externé odkazy 
 Oficiálna stránka mesta

Mestá v Brazílii
Santa Catarina
Pantanal (územie)

Pantanal je tropické mokraďové územie v strednej Brazílii. Časť územia je chránená, najmä časť tvoriaca Pantanalský národný park. V roku 2000 UNESCO vyhlásilo národný park a tri priľahlé súkromné chránené oblasti organizácie Ecotropica za svetové prírodné dedičstvo. V tom istom roku Brazília vyhlásila celý Pantanal za biosférickú rezerváciu. 

Pantanal je najväčšie mokraďové územie na svete. 80 % plochy Pantanalu leží na území brazílskeho federálneho štátu Mato Grosso do Sul a časť územia v štáte Mato Grosso, ako aj v častiach  Bolívie a Paraguaja, na celkovej ploche medzi 140 000 a 195 000 štvorcových kilometrov. V rezervácii existujú rôzne subregionálne ekosystémy, každý s osobitnou hydrologickou, geologickou a ekologickou charakteristikou.
 
80 % plochy pantanalskej rezervácie je počas obdobia dažďov zatopených, nachádza sa tu úžasné množstvo podvodných rastlín a veľký rozsah rôznych druhov zvierat. 

Meno „Pantanal“ pochádza z portugalského slova pântano, čo znamená mokraď, močiar.

Iné projekty

Externé odkazy 
 Stránky WHC o rezervácii 
 Oficiálne stránky rezervácie 
 Stránky Waterland Research Institute

Zdroj 
 

Mato Grosso do Sul
Lokality Svetového dedičstva v Brazílii
Chránené územia v Brazílii
Anton Marcinčin

Ing. Anton Marcinčin  PhD. (* 26. október 1968, Prešov, Česko-Slovensko) je ekonóm a bývalý poslanec Národnej rady Slovenskej republiky.

Vo voľbách v roku 2010 sa  stal poslancom NR SR za stranu KDH. Bol členom výboru NR SR pre financie a rozpočet.

Po predčasných parlamentných voľbách v roku 2012 sa stal poradcom ministra financií Petra Kažimíra.

V roku 2016 sa stal splnomocnencom vlády pre menej rozvinuté regióny. V roku 2018 bol odvolaný a jeho agendu prebral Úrad podpredsedu vlády Slovenskej republiky pre investície a informatizáciu za úradovania Richarda Rašiho. Pôsobí aj ako externý poradca predsedu PSK Milana Majerského.

Referencie 

Narodenia v 1968
Slovenskí politici
Politici KDH
Poslanci NR SR (2010 – 2012)
São João de Meriti

São João de Meriti je mesto a obec (município) vo východnej Brazílii v štáte Rio de Janeiro. Mesto patrí k najhustejšie zaľudneným v južnej Amerike. Osada na mieste terajšieho mesta bola založená v roku 1647, v roku 1931 obdržala štatút mesta. Je súčasťou regiónu Veľkého Ria. Nachádza sa 23 km od Ria.

Základnými odvetviami ekonomiky sú rastlinná a živočíšna výroba, výroba koží, hutnícky a chemický priemysel.

Referencie

Iné projekty

Externé odkazy 
 Oficiálna stránka mesta

Mestá v Brazílii
Rio de Janeiro
Maks Ščur

Maks Ščur (; * 5. december 1977, Brest) je bieloruský básnik, spisovateľ a prekladateľ.

V rokoch 1994–1998 bol študentom Minskej lingvistickej univerzity. Od roku 1998 žije v Prahe. Prekladá z češtiny, španielčiny a angličtiny.

Dielo 
 hra "Smrť tyrana" (Сьмерць тырана, 1997)
 zbierka básní "Amfiteáter" (Амфітэатар, Praha-Gdansk, 1999)
 zbierka básní "Ranní zbor" (Раньні збор, Štokholm, 2006)
 próza "List, nájdený v popole" (Ліст, знойдзены на папялішчы, Poznań)

Externé odkazy 
 Radio Praha — rozhovor s Maksem Ščurem

Narodenia v 1977
Bieloruskí spisovatelia
Žijúci ľudia
Belford Roxo

Belford Roxo je mesto a obec (município) v južnej Brazílii štáte Rio de Janeiro. Je súčasťou aglomerácie Veľkého Ria.

Administratívne bolo vytvorené v roku 1990, predtým bolo súčasťou mesta Nova Iguacu. Patrí k najbohatším mestám v štáte. Má tropickú klímu s priemernou ročnou teplotou 18 °C (63 °F). Bayer and Lubrizol sú najväčšími firmami v meste. Mesto bolo pomenované po svojom zakladateľovi, Raimundo Teixeira Belfort Roxo. Počas svojej služby ako stavebný inšpektor mesta vyriešil v roku 1889 problémy Rio de Janeira, súvisiace s nedostatkom vody.

Referencie

Iné projekty

Externé odkazy 
 Oficiálna stránka mesta

Mestá v Brazílii
Rio de Janeiro
Norbert Wójtowicz

Norbert Wójtowicz (* 1. december 1972, Plock, Poľsko) je poľský historik, teológ, pedagóg a spisovateľ.

Absolvent Univerzity a Pápežskej Teologickej Fakulty vo Vroclave. Od roku 2003 PhD. Je absolventom postgraduálneho štúdia v odbore žurnalistiky (1999), otázky spojené s fungovaním európskych fondov (2004), špeciálneho vzdelávania (2006) a rehabilitácie (2009).

Prednáša, okrem iného na Ústave dejín na Univerzite vo Vroclave, Vysokej škole P. Włodkowica v Plocku. Od roku 2006 je zamestnancom Inštitútu národnej pamäti (Instytut Pamięci Narodowej).

Autor kníh o slobodomurárstve:
 „História a myšlienky v celej histórii slobodomurárstva“ (Sztuka Królewska. Historia i myśl wolnomularstwa na przestrzeni dziejów, Wrocław 1997).
 „Veľký architekt vesmíru. Teologické kritika slobodomurárskej kontemplácie Boha“ (Wielki Architekt Wszechświata. Teologiczna krytyka masońskich wizji Boga, Wrocław 1999).
 „Kampaň antymasońska“ 1938 (Kampania antymasońska 1938, Krzeszowice 2005).
 „Rokovania o slobodomurárstvo“ (Rozmowy o masonerii, Krzeszowice 2005).
 „Slobodomurárstvo. Malý slovník“ (Masoneria. Mały słownik, Warszawa 2006).
 „Praemiando Incitat. Rád svätého Stanislava“ (Praemiando Incitat. Order Świętego Stanisłwa, Warszawa 2007).

Laureát ceny Zlaté Pero „Poľského slobodného murára” (Złote Pióro „Wolnomularza Polskiego”) v 2005.

Člen poľského veliteľa Rádu rytierov a špitální svätého Lazara Jeruzalemského.

Referencie

Externé odkazy 
 Biografia a publicistika Norberta Wójtowicza
 Tekxty Norberta Wójtowicza w Opoce
 Interview

Zdroj 

Poľskí autori náučnej literatúry
Poľskí spisovatelia
Poľskí historici
Poľskí pedagógovia
Gorgias

Gorgias alebo Gorgiás môže byť:
 grécky filozof, pozri Gorgias z Leontín
 grécky sochár:
 okolo 500 pred Kr., pozri Gorgias (sochár okolo 500 pred Kr.)
 v 2. stor. pred Kr., pozri Gorgias (sochár v 2. storočí pred Kr.)
 v čase rímskeho cisárstva, pozri Gorgias z Nikomedie
 generál v 2. storočí pred Kr., pozri Gorgias (generál)
 Platónov dialóg, pozri Gorgias (dialóg)
Európsky nástroj finančnej stability

Európsky nástroj finančnej stability alebo menej často Európsky finančný stabilizačný nástroj alebo Euroval (neoficiálne preklady: Európsky finančný stabilizačný fond, Európsky fond finančnej stability, Zariadenie pre európsku finančnú stabilitu, Európsky finančný stabilizačný rámec, nesprávne (lebo ide o inú organizáciu) Európsky finančný stabilizačný mechanizmus; slov. skratka ENFS; angl. European Financial Stability Facility, skr. EFSF) je účelovo založený subjekt (angl. special purpose vehicle), presnejšie akciová spoločnosť podľa luxemburského práva, založený 16 členskými štátmi eurozóny v júni 2010. Jeho účelom je najmä - za účasti MMF - vydávať dlhopisy (teda požičiavať si peniaze na kapitálovom trhu), za ktoré ručia členské štáty eurozóny do celkovej výšky 780 (predtým 440) miliárd EUR, a takto požičané peniaze poskytovať ako pôžičky členským štátom eurozóny, ktoré sú v ťažkostiach. Spolu s európskym finančným stabilizačným mechanizmom tvorí tzv. euroval 1.

Vzťah k slovenskej politike 
V marci 2011 zástupcovia štátov eurozóny dohodli zvýšenie ručenia v rámci ENFS zo 440 na 780 miliárd eur. Ako posledný štát eurozóny túto dohodu malo ratifikovať Slovensko. Pri prvom hlasovaní 11. októbra 2011, ktoré premiérka Radičová spojila s hlasovaním o dôvere vláde, poslanci neschválili zvýšenie objemu ručenia v rámci ENFS (za hlasovali členovia SDKÚ, KDH a strany Most, SaS a Smer nehlasovali), čím zároveň spôsobila pád dovtedajšej vlády. O dva dni neskôr, 13. októbra, sa konalo druhé hlasovanie, pri ktorom bolo zvýšenie objemu ENFS schválené.

Referencie

Externé odkazy 
 Webstránka Európskeho nástroja finančnej stability
 Burzové správy - Euroval 1 sa upraví
 (stav jeseň 2010)

Ekonomika Európskej únie
Jorma Valtonen

Jorma Juhani Valtonen * (22. december 1946, Turku, Fínsko) je bývalý fínsky hokejový brankár, odchovanec TPS Turku. V súčasnosti pôsobí ako tréner brankárov v klube ruského účastníka KHL Lokomotiv Jaroslavľ. Zmluvu podpísal pred začiatkom sezóny 2011/12.

Pri tragickej nehode lietadla s hokejistami Jaroslavle cestou na zápas KHL do Minska 7. septembra 2011 na zozname cestujúcich jeho meno zverejnené nebolo.

Reprezentácia
V drese reprezentácie Fínska sa zúčastnil:
9-krát Majstrovstiev sveta: 1970, 1971, 1972, 1973, 1974, 1975, 1976, 1977, 1979 (53 zápasov)
3-krát Zimných olympijských hier: 1972, 1980, 1984 (12 zápasov) 
1-krát Kanadského pohára: 1976 (náhradník)

Zdroje

Hráčska kariéra na eliteprospects.com

Fínski hokejisti
Fínski hokejoví brankári
Fínski olympionici
Hráči TPS Turku
Hráči Ässät Pori
Hráči Jokerit Helsinki
Osobnosti z Turku
Multikulturalizmus

Multikulturalizmus (najmä vo význame a) staršie aj kultúrny pluralizmus) môže byť:
 a) ako stav:
 stav prelínania a koexistencie rozličných kultúr na určitom území
 bytie charakterizovaný kultúrnou (a etnickou) rôznorodosťou
 ako ideálny stav:
 koexistencia veľa (sub)kultúr v spoločnosti/oblasti bez toho, aby ktorákoľvek z nich bola dominantná 
 ideál rovnosti a vzájomného rešpektu medzi etnickými alebo kultúrnymi skupinami spoločnosti
 b) ako cieľavedomá aktivita:
 vládna politika, ktorá podporuje existenciu viacerých odlišných kultúrnych skupín
 politika s cieľom zachovať veľký počet kultúr v štáte 
 politická akomodácia všetkým minoritným kultúram zo strany štátu a/alebo dominujúcej skupiny, pričom tieto minoritné kultúry sú definované predovšetkým svojou "rasou" (angl. race) či etnicitou, alebo menej často národnosťou, domorodosťou či náboženstvom 
 snaha o rovnoprávne postavenie v spoločnosti a o rovnaké možnosti uplatnenia všetkých sociálnych skupín, etník a národov
 c) ako názor:
 názor, že rôzne kultúry v spoločnosti si zaslúžia rovnaký rešpekt a záujem vzdelancov

Charakteristika 
Multikulturalizmus je živý v štátoch, v ktorých obyvatelia pochádzajú z rozdielneho kultúrneho prostredia a v niektorých z nich sa uplatňuje aj ako konkrétna politika štátu. Cieľom je politicky zjednotiť všetkých občanov bez ohľadu na ich pôvod, rasu či presvedčenie, a to tak, že si pokiaľ možno zachovajú svoje kultúrne odlišnosti.

Kritika 
Politika multikulturalizmu sa niekedy stáva terčom kritiky a hovorí sa aj o tom, že tento prístup zlyhal. Takéto stanovisko zaujala nemecká kancelárka Angela Merkelová na zjazde mladých členov CDU v Postupime, keď vyhlásila, že sa „neosvedčila ... stratégia, podľa ktorej sa ľuďom z rôzneho kultúrneho prostredia umožnilo žiť vedľa seba bez toho, aby sa integrovali.“ a že „snahy Nemecka vytvoriť multikultúrnu spoločnosť totálne zlyhali“. Zo slovenských politikov sa k myšlienkam multikulturalizmu vyjadril kriticky Daniel Lipšic, Robert Fico
 a Miroslav Lajčák .

Referencie

Iné projekty

Externé odkazy 
 Heslo multikulturalizmus v kanadskej encyklopédii 
 Multikulturalizmus v Stanford Encyclopedia of Philosophy

Zdroj 

 
Ideológie
Etnológia
Vorvaňovité

Vorvaňovité (lat. Physeteridae) je čeľaď bezkosticovcov. Rody z tejto čeľade - pokiaľ vôbec majú slovenské meno - sa po slovensky volajú vorvaň. Rod Kogia a príbuzné rody sa niekedy vyčleňuje ako samostatná čeľaď Kogiidae.

Zahŕňa veľké množstvo vyhynutých druhov. Recentné sú iba nasledujúce rody a druhy:
 rod Physeter - vorvaň; jediný recentný druh je vorvaň tuponosý (Physeter catodon)
 rod Kogia - vorvaň; jediné recentné druhy sú vorvaň krátkohlavý/vorvaň veľký/vorvaň malý (Kogia breviceps) a vorvaň krátkonosý (Kogia simus)

Externé odkazy
Plutokracia

Plutokracia je forma vlády, v ktorej sa moc sústreďuje do rúk bohatej vrstvy ľudí, respektíve vyššej triedy. Väčšinou ide o formu oligarchie.

Etymológia 
Termín plutokracia pochádza z gréckych slov ploutos (bohatý) a kratein (vládnuť), teda plutokracia znamená vláda bohatých.

Dejiny 
Plutokraciami boli viaceré staroveké mestské štáty antického Grécka (napr. Atény). Boli nimi tiež niektoré mestské štáty stredovekého Talianska (Benátky, Janov, Florencia), ktoré sa sami označovali ako republiky, ale v ktorých chudobná vrstva obyvateľstva (nižšia trieda) nemali politické práva.

Aj niektoré feudálne či demokratické štáty zavádzali opatrenia, ktoré obmedzovali politickú moc chudobných (resp. nižšej triedy) alebo zvyšovali politickú moc bohatých (napr. možnosť si kúpiť politickú funkciu, volebný cenzus a pod.).

Formy vlády
Edward Drinker Cope

Edward Drinker Cope (* 28. júl 1840, Philadelphia, Pensylvánia – † 12. apríl 1897, tamže) bol americký anatóm a paleontológ, jeden z najvýznamnejších objaviteľov dinosaurov v 19. storočí.

Celkom opísal ohromný počet vyše 1 000 nových druhov živočíchov, z toho 56 druhov dinosaurov, vrátane mnohých všeobecne známych (Camarasaurus, Amphicoelias alebo Coelophysis). Je tiež jedným z dvoch hlavných aktérov tzv. vojny o kosti, ktorá sa odohrávala v 70. až 90. rokoch 19. storočia a kedy súperil o čo najväčší počet novo objavených druhov dinosaurov s paleontológom Othnielom Charlesom Marshom. Pred ich érou bolo známe len niekoľko málo rodov dinosaurov, predovšetkým z Európy, po ich ére stúpol počet známych dinosaurov do stoviek. Obaja sú tak právom považovaní za velikánov paleontologickej vedy.

Literatúra 
 Alroy, John (1999-10-02). "Edward Drinker Cope (1840-1897)". National Center for Ecological Analysis and Synthesis. University of California, Santa Barbara. http://www.nceas.ucsb.edu/%7Ealroy/lefa/Cope.html. Retrieved on 2008-11-17. 
 Hone, D.W.; Benton, M.J. (January 2005). "The evolution of large size: how does Cope's Rule work". Trends in Ecology and Evolution 20 (1): pp. 4–6. doi:10.1016/j.tree.2004.10.012. PMID 16701331. 
 Davidson, Jane (1997). The Bone Sharp: The Life of Edward Drinker Cope. Academy of Natural Sciences. ISBN 0-910006-53-9. 
 Jaffe, Mark (2000). The Gilded Dinosaur: The Fossil War Between E. D. Cope and O. C. Marsh and the Rise of American Science. New York: Crown Publishing Group. ISBN 0-517-70760-8. 
 Lanham, Url (1973). The Bone Hunters. New York: Columbia University Press. ISBN 0-231-03152-1. 
 Osborn, Henry Fairfield (1978). Cope: Master Naturalist: Life and Letters of Edward Drinker Cope, With a Bibliography of His Writings. Manchester, New Hampshire: Ayer Company Publishing. ISBN 0-405-10735-8. 
 Polly, David (1997-06-06). "Edward Drinker Cope (1840-1897)". University of California Museum of Paleontology. University of California, Berkeley.

Iné projekty

Zdroj 

Paleontológovia USA
Kvakeri
Osobnosti z Philadelphie
J-pop

J-pop (kat. ジェイポップ,  róm. jeipoppu), celým názvom Japanese pop [music], tzn. Japonská popová hudba; hudba japonských interpretov a interpretov japonského pôvodu. Priemysel j-popu patrí medzi najväčší hudobný priemysel na svete hneď po Spojených štátoch.

Dejiny
Najskôr sa termín používal na pomenovanie japonských hudobníkov, ktorí hrali "západne" tzn. západným štýlom, no napokon žáner "pokryl" aj rockovú aj inú tvorbu. Mitsuhiro Hidaka zo skupiny AAA povedal v interview, že j-pop bol odvodený zo štýlu eurobeat.

Ukážky
 Momoiro Clover Z - Ikuze! Kaito Shojo (行くぜっ!怪盗少女, 2010)
 SMAP - Sekai ni Hitotsu dake no Hana (世界に一つだけの花, 2003)
 Field of View - Kimiga Itakara (君がいたから, 1995)
 Chage & Aska - Say Yes (1991) 
 WINK - Samishii Nettaigyo (淋しい熱帯魚, 1989)
 Candies - My Sweet Devil (1977)
 AKB48
 Araši (Arashi)
 Berryz Kobo
 Cute (°C-ute)
 Ajumi Hamasaki
 Morning Musume
 S/mileage

Galéria

Referencie

Pozri aj 
 Idol (Japonsko)
 K-pop

Iné projekty 

Hudobné žánre
Pop (hudobný žáner)
Hudba v Japonsku
Majstrovstvá sveta v ragby mužov 2011

Majstrovstvá sveta v ragby mužov 2011 boli 7. majstrovstvá sveta ragby mužov. Bolo to najvyššie medzinárodné podujatie IRB v roku 2011, ktoré sa konalo za účasti 20 tímov. Konalo sa v dňoch od 9. septembra – 23. októbra 2011 v jedenástich novozélandských mestách: Auckland, Wellington, Dunedin, Hamilton, Rotorua, New Plymouth, Nelson, Invercargill, Whangarei, Napier a Palmerston North. Nováčikom turnaja bolo družstvo Ruska. Víťazom sa stalo družstvo Nového Zélandu, ktoré sa stalo po druhýkrát v histórii majstrom sveta.

Kvalifikácia

Štadióny

Nasadenie do košov

Výsledky

Základné skupiny

Skupina A

Skupina B

Skupina C

Skupina D

Play-off

Štvťfinále

Semifinále

Stretnutie o 3.miesto

Finále

Konečné poradie 

Pozn: Tímy na 1. – 8. mieste postúpili priamo na MS 2015.

Referencie

Iné projekty

Externé odkazy 
 Oficiálna stránka MS 2011 archive.org 
 Oficiálna stránka majstrovstiev sveta v ragby 
 MS 2011 na stránke 3news.co.nz archive.org

Zdroje 
 MS 2011 na oficiálnej stránke majstrovstiev sveta v ragby 
 MS 2011 na stránke todor66.com 
 MS 2011 na stránke the-sports.org 
 MS 2011 na stránke rugbyfootballhistory.com 
 MS 2011 na stránke bbc.co.uk 

Ragby v 2011
Majstrovstvá sveta v ragby mužov
Ragby
Centraco

Centraco (Centre nucléaire de traitement et de conditionnement) je francúzska továreň na likvidáciu rádioaktívneho odpadu, ktorú prevádzkuje SOCODEI, dcérska spoločnosť Électricité de France. Nachádza sa v meste Codolet, na ploche 11 ha. Továreň je súčasťou areálu Site nucléaire de Marcoule.

Zdroj

Externé odkazy 

 Oficiálna stránka továrne

Rádioaktívny odpad
Energetika vo Francúzsku
Majstrovstvá Európy vo volejbale

Majstrovstvá Európy vo volejbale je najvyššie európske podujatie národných družstiev vo volejbale, ktoré organizuje Európska volejbalová konfederácia (CEV). Jeho história siaha do roku 1948, kedy sa v Taliansku konal prvý turnaj majstrovstiev Európy mužov. Rok na to sa v Česko-Slovensku konali prvé majstrovstvá Európy žien. Od roku 1975 prebiehajú s 2-ročnou periodicitou.

Majstrovstvá Európy neslúžia ako kvalifikácia európskych družstiev na majstrovstvá sveta či olympijské hry, čo je v opozícii oproti ostatným kolektívnym športom. Slúžia však ako kvalifikácia európskych družstiev na Svetový pohár a Pohár majstrov.

Muži

Zoznam

Medailová bilancia družstiev

Účasť družstiev na ME mužov 
(do 2021)

Ženy

Zoznam

Medailová bilancia družstiev

Účasť družstiev na ME žien 
(do 2021)

Pozri aj 

 Majstrovstvá Európy malých štátov vo volejbale
 Volejbal na Európskych hrách

Iné projekty

Externé odkazy 
 Oficiálna stránka Európskej volejbalovej konfederácie

Zdroje 
 Majstrovstvá Európy mužov a žien na stránke Európskej volejbalovej konfederácie 
 Majstrovstvá Európy vo volejbale na stránke todor66.com 
 Majstrovstvá Európy vo volejbale na stránke the-sports.org
Peroxid bárnatý

Peroxid bárnatý  (BaO2, O-Ba-O) je binrárna zlúčenina bária a kyslíka. Zlúčenina obsahuje peroxidovú skupinu O22-, kde sú atómy kyslíka viazané navzájom a každý potom na atóm bária. V tuhej fáze má zlúčenina rovnakú štruktúru ako karbid vápenatý, CaC2.

Použitie 
Táto sivobiela látka patrí medzi najrozšírenejšie anorganické peroxidy. Je silným oxidačným činidlom. Používa sa ako bielidlo, tiež v ohňostrojoch ako oxidant, kde navyše poskytuje živú zelenú farbu, podobne ako iné zlúčeniny bária.

Výroba 
Peroxid bárnatý vzniká zvratnou absorpciou O2 oxidom bárnatým. Kyslík sa uvoľňuje späť pri teplotách nad 500°C.
 2 BaO+O2 ⇌ 2 BaO2
Táto reakcia je základom (dnes už prekonaným) Brinovým procesom separácie kyslíka z atmosféry. Iné oxidy, napríklad oxid sodný Na2O, sa správajú podobne.

Reakcia 
Peroxid bárnatý je možné pomocou kyseliny sírovej previesť na peroxid vodíka:
BaO2 + H2SO4 →  H2O2 + BaSO4
Nerozpustný síran bárnatý sa zo zmesi odfiltruje.

Referencie

Literatúra

Pozri aj 
 Oxid bárnatý
 Peroxid vodíka

Zdroj 

Bárnatý
Zlúčeniny bária
Oxidačné činidlá
Infekcia enteroinvazívnymi Escherichia coli

Infekcia enteroinvazívnymi Escherichia coli je príčinou nebezpečných hnačiek s prímesou hlienu a krvi, spojených s vysokou horúčkou. Enteroinvazívne kmene E.coli sa mechanizmom účinku podobajú šigelám - prenikajú do vnútra buniek, množia sa v nich a následne ich ničia. Infekcia sa preto podobá bacilovej červienke (dyzentérii). 

Liečba je antibiotická a symptomatická, s dôrazom na stabilizáciu vnútorného prostredia (rehydratácia).

Referencie 

A04 Iné bakteriálne črevné infekcie
Črevné infekčné choroby
Majstrovstvá sveta v basketbale

Majstrovstvá sveta v basketbale je najvyššie medzinárodné podujatie národných družstiev v basketbale, ktoré riadi Medzinárodná basketbalová federácia (FIBA). Jeho história siaha do roku 1950, kedy sa v Argentíne konali prvé majstrovstvá sveta mužov; ženy mali debut o tri roky neskôr v Čile. Prebiehajú s 4-ročnou periodicitou. Najviac titulov, v mužskej i ženskej kategórii, získali družstvá Spojených štátov.

Majster sveta sa automaticky kvalifikuje na basketbalový turnaj Letných olympijských hier.

Muži

Zoznam

Medailová bilancia družstiev

Ženy

Zoznam

Medailová bilancia družstiev

Pozri aj 
 
 Majstrovstvá Európy v basketbale mužov
 Majstrovstvá Európy v basketbale žien
 Basketbal na Letných olympijských hrách

Iné projekty

Externé odkazy 
 Oficiálna stránka Medzinárodnej basketbalovej federácie

Zdroje 
 História majstrovstiev sveta na stránke FIBA archive.org 
 Majstrovstvá sveta na archívnej stránke FIBA 
 Majstrovstvá sveta na stránke todor66.com 
 Majstrovstvá sveta na stránke linguasport.com
Michael Sembello

Michael Sembello (* 17. apríl 1954, Philadelphia, Pensylvánia, USA) je americký skladateľ a štúdiový hudobník. 

V roku 1983 vydal album s názvom Bossa Nova Hotel, z ktorého pochádza pieseň „Maniac“, použitá vo filme Flashdance. V septembri 1983 sa pieseň po dobu dvoch týždňov umiestnila na prvom mieste v americkej hitparáde Billboard Hot 100.

Sembello spolupracoval s viacerými umelcami ako Stevie Wonder, The Temptations, Michael Jackson, Diana Ross, Chaka Khan, George Benson, Barbra Streisand, Stanley Clarke, David Sanborn či Donna Summer.

Diskografia

Albumy
 1983: Bossa Nova Hotel – #80 U.S.
 1986: Without Walls
 1992: Caravan of Dreams
 1997: Backwards in Time
 2002: Ancient Future
 2003: The Lost Years

Single
 1983: "Maniac" – #1 U.S. #43 UK
 1983: "Automatic Man" – #34 U.S.
 1985: "Gravity" (z filmu, Zámotok)
 1985: "Talk"
 1986: "Tear Down the Walls"
 1986: "Wonder Where You Are"
 1992: "Heavy Weather"

Referencie

Externé odkazy
Oficiálna stránka

Držitelia ceny Grammy
Rockoví gitaristi USA
Popoví gitaristi USA
Osobnosti z Philadelphie
Interpreti Warner Bros. Records
Organický peroxid

Organické peroxidy sú organické zlúčeniny obsahujúce peroxidovú funkčnú skupinu (ROOR'). Ak je R' vodík, zlúčenina sa nazýva organický hydroperoxid. Perestery majú všeobecnú štruktúru RC (O) OOR.

Väzba OO sa ľahko rozpadá a tvorí voľné radikály v podobe RO•. Preto sú organické peroxidy užitočné ako iniciátory niektorých druhov polymerizácie, napríklad u epoxidových živíc použitých na sklolamináty. Na tento účel sa zvyčajne používajú MEKP a benzoylperoxid. Uvedené vlastnosti však tiež znamenajú, že organické peroxidy môžu zámerne alebo nechtiac iniciovať explozívnu polymerizáciu látok s nenasýtenými chemickými väzbami - tento proces sa využíva vo výbušninách.

Väčšina organických peroxidov sú vysoko horľavé a výbušné látky, často reaktívne a prchavé. Už 5 mg dietyléterperoxidu môže roztrieštiť sklenenú chemickú súpravu. Organické peroxidy, podobne ako ich anorganické obdoby, sú účinnými bielidlami.

Syntéza 
Peroxidy je možné syntetizovať v laboratóriu radom rôznych ciest:
 peroxykyseliny oxidáciou karboxylových kyselín peroxidom vodíka
 peroxokyseliny oxidáciou a hydrolýzou Grignardových reagencií
 peroxidy fotooxidáciou diénov
 peroxidy oxymerkuráciou alkénov s následnou reakciou s hydroperoxidmi
 peroxykyseliny reakciou alkylhalogenidov s peroxidom vodíka

Reakcia 
Niektoré peroxidové reakcie sú:
 organická redukcia na alkoholy hydridom lítia a hliníka alebo estermi kyseliny fosforitej
 štiepenie na ketóny a alkoholy v zásadou katalyzovanom Kornblum-DeLaMareovom prešmyku

Pozri aj 

 Peroxid
 Peroxokyselina

Zdroj 

 
Funkčné skupiny
École nationale de l’aviation civile

École nationale de l'aviation civile (ENAC) je francúzska verejná univerzita založená v roku 1949, so sídlom v Toulouse. Od 1. januára 2011 je najväčšou univerzitou v európskom letectve.

Škola je súčasťou France AEROTECH.

Bibliografia 
 Nicolas Tenoux (MS EAGTA ENAC 2007), 6 mois dans la vie d’un Pilote de ligne: Les secrets du quotidien..., 2020, Amazon, 51p., (ISBN 9798637449200), p. 10
 Nicolas Tenoux (MS EAGTA ENAC 2007), 6 months in the life of an Airline pilot: Daily life secrets …, 2020, Amazon, 77p., (), p. 10

Externé odkazy 
 École nationale de l'aviation civile (oficiálna stránka)

Vysoké školy vo Francúzsku
 
Letecká doprava vo Francúzsku
Peroxokyselina

Peroxokyselina (niekedy aj peroxykyselina, perkyselina alebo peroxidová kyselina) je kyselina, u ktorej je skupina -OH nahradená skupinou -OOH. Tieto kyseliny sa tvoria predovšetkým s prvkami zo štrnástej, pätnástej a šestnástej skupiny periodickej tabuľky, ale triely a určité prechodné prvky môžu tiež tvoriť peroxidové kyseliny. Najširšiu škálu peroxokyselín tvoria prvky síra a fosfor, vrátane niektorých kondenzovaných foriem, ako je kyselina peroxodifosforečná (H4P2O8) a kyselina peroxodisírová (H2S2O8).

Pretože všeobecne patria medzi veľmi silné oxidačné činidlá, väčšina peroxidových kyselín sa pripravuje elektrolytickou oxidáciou bežných kyslíkatých kyselín. Typicky sa k dosiahnutiu dobrej výťažnosti musí použiť vysoká prúdová hustota – najvýznamnejším príkladom je elektrolýza kyseliny sírovej. Peroxidové kyseliny všeobecne nie sú príliš stabilné v roztokoch a rozkladajú sa na bežnú kyselinu a kyslík, ale výrazne stabilnejšie bezvodé formy možno vytvoriť reakciou peroxidu vodíka s kyselinou chlórsírovou alebo chlóridoxidom fosforečným.

Všetky peroxidové kyseliny sú veľmi silnými oxidačnými činidlami. Niektoré patria medzi peroxi-karboxylové kyseliny, napríklad kyselina meta-chlórperbenzoová (MPCB), používané ako reagenty v Baeyer-Villigerovej oxidácii a v oxidácii dvojitých väzieb uhlík-uhlík v alkénoch, kedy vznikajú epoxidy (oxirán). Peroxouhličitan sodný (Na2CO4) sa široko používa ako domáce bielidlo textílií, zatiaľ čo peroxodisíran sodný (Na2S2O8), draselný (K2S2O8) a amónny ((NH4)2S2O8) sú bežne používanými oxidačnými činidlami v laboratóriách.

Galéria

Referencie 

 
Oxidačné činidlá
Majstrovstvá sveta v ragby

Majstrovstvá sveta v ragby sú najvyššie medzinárodné podujatie národných družstiev v ragby, ktorý riadi Medzinárodná ragbyová federácia (World Rugby, predtým IRB). Ich história siaha do roku 1987, kedy sa v Austrálii a Novom Zélande konali prvé majstrovstvá sveta mužov. Ženy mali debut o štyri roky neskôr v Škótsku. Majstrostvá prebiehajú so 4-ročnou periodicitou. Dominujú v nich predovšetkým tímy južnej hemisféry. 

Trofej, ktorú získava víťaz v mužskej kategórii, sa nazýva Pohár Webba Ellisa a je pomenovaná po vynálezcovi ragbyWilliamovi Webbovi Ellisovi.

Muži

Zoznam

Medailová bilancia družstiev

Ženy

Zoznam

Medailová bilanca družstiev

Pozri aj 

 Ragby na Letných olympijských hrách
 Ragby na Svetových hrách

Iné projekty

Externé odkazy 
 Oficiálna stránka Medzinárodnej ragbyovej federácie 
 Oficiálna stránka Majstrovstiev sveta v rugby

Zdroje 
 Majstrovstvá sveta na stránke World Rugby 
 Majstrovstvá sveta v ragby na stránke todor66.com 
 Majstrovstvá sveta v ragby na stránke the-sports.org
Akademický informačný systém AiS

Akademický informačný systém AiS2 je informačný systém používaný na 13 verejnoprávnych a 4 súkromných slovenských vysokých školách.  AiS2 je komplexný informačný systém určený predovšetkým na riadenie všetkých troch stupňov vysokoškolského štúdia a podporu riadenia vedy a výskumu. AiS2 je v súčasnosti najrozšírenejším akademickým informačným systémom na slovenských vysokých školách. AiS2 vznikol na UPJŠ a dodnes je vyvíjaný na akademickej pôde odkiaľ sa šíri za nekomerčných podmienok.

Dejiny 
AiS2 je nástupcom Akademického informačného systému AIS, ktorý bol na Prírodovedeckej fakulte Univerzity Pavla Jozefa Šafárika v Košiciach vyvíjaný v období od roku 1997 do roku 2007. Od roku 2004 prebiehal paralelne vývoj druhej verzie, ktorá zohľadňovala zmeny v technológiách, skúsenosti z implementácie a prevádzky AIS na rôznych vysokých školách ako aj rastúce požiadavky používateľov. Vývoj novej verzie bol podporovaný  Ministerstvom školstva SR formou centrálneho rozvojového IT projektu. Postupne bol implementovaný na 17 slovenských vysokých školách:

 1998 - UPJŠ Košice
 2001 - UMB Banská Bystrica
 2002 - UKF Nitra
 2005 - UVLF Košice
 2005 - UCM Trnava
 2005 - UJS Komárno
 2005 - TNUAD Trenčín
 2005 - AU Banská Bystrica
 2006 - TF KU Košice
 2006 - SEVS Skalica
 2007 - VŠVU Bratislava
 2007 - VŠMU Bratislava
 2008 - EU Bratislava
 2008 - VŠ Danubius Sládkovičovo
 2009 - UK Bratislava
 2010 - ISM Prešov
 2012 - AM Bratislava
 2016 - KU Ružomberok

Kritika 
Informačný systém AIS je často kritizovaný pre svoju prílišnú komplikovanosť, neprehľadné užívateľské prostredie, nekompatibilitu s viacerými internetovými prehliadačmi. 

Reakciou na túto kritiku bolo do systému dopracované nové študentské zobrazenie pre študentov, učiteľské zobrazenie pre pedagógov a elektronická prihláška pre uchádzačov o štúdium na VŠ. K dispozícii je aj mobilná aplikácia AiS2 - študent pre OS Android. AiS2 je plne kompatibilný s najpoužívanejšími prehliadačmi Google Chrome a Mozilla Firefox.

Referencie

Externé odkazy 
 AiS2 - Informačný portál

Informačné systémy
Brunswick Records

Brunswick Records je americké hudobné vydavateľstvo, založené v roku 1916. V súčasnosti ho vedie Paul Tarnopol.

Umelci 
Fletcher Henderson
Duke Ellington
Bing Crosby
The Boswell Sisters
Cab Calloway
Buddy Holly
Jackie Wilson
The Chi-Lites

Referencie 
 Dejiny Brunswick Records

Hudobné vydavateľstvá USA
Zager & Evans

Zager & Evans bolo americké pop-rockové hudobné duo, založené v roku 1969, ktoré naspievalo populárnu pieseň „In the Year 2525“.

Diskografia

Albumy

Singel

Referencie

Externé odkazy
Biografia - Mark Dalton
Denny Zager
Denny Zager gitary - webstránka

Dvojice v hudbe
Macronaria

Macronaria bol významný taxón sauropódnych dinosaurov, ktorá žila v období strednej jury až vrchnej kriedy na území dnešnej Severnej Ameriky, Južnej Ameriky, Európy, Ázie a Afriky. Názov tohto taxónu znamená doslova veľké nozdry, pretože zástupcovia tejto skupiny boli opisovaní s veľkými nosovými otvormi na lebke. Zaživa boli zrejme pokryté svalstvom, pracujúce ako rezonujúca komora pre vydávanie bučivých zvukov. Celá skupina pozostáva z dvoch podskupín - čeľade Camarasauridae a kladu Titanosauriformes. Do druhej patria jedny z najpočetnejších a tiež najväčších známych sauropódnych dinosaurov - titanosaury a brachiosaury.

Systematika 
 Macronaria
 čeľaď Camarasauridae
 rod Aragosaurus
 rod Camarasaurus
 Titanosauriformes
 rod Baotianmansaurus
 rod Duriatitan
 rod Europasaurus
 rod Fusuisaurus
 ?rod Huabeisaurus
 ?rod Venenosaurus
 čeľaď Brachiosauridae
 rod Abydosaurus
 rod Astrodon
 ?rod Bothriospondylus
 rod Brachiosaurus
 rod Cedarosaurus
 ?rod Daanosaurus
 rod Giraffatitan
 ?rod "Ischyrosaurus"
 ?rod Lapparentosaurus
 rod Lusotitan
 rod Paluxysaurus
 ?rod Pelorosaurus
 ?rod Pleurocoelus
 rod Sauroposeidon
 rod Sonorasaurus
 čeľaď Huanghetitanidae
 rod Huanghetitan
 Somphospondyli
 čeľaď Euhelopodidae
 rod Euhelopus
 rod Angolatitan
 rod Daxiatitan
 rod Dongbeititan
 rod Dongyangosaurus
 rod Erketu
 rod Qiaowanlong
 Titanosauria

Referencie 

 Upchurch, P. (1998). "The Phylogenetic relationships of sauropod dinosaurs". Zoological Journal of the Linnean Society, ročník 128, číslo 1: s. 43–103.

Zdroj 
 

Sauropoda
Ray Parker, Jr.

Ray Erskine Parker, Jr (* 1. máj 1954) je americký hudobný producent, skladateľ, spevák a gitarista. Zložil titulnú pieseň k filmu Krotitelia duchov. Vystupoval ako frontman skupiny Raydio. 

Spolupracoval s viacerými umelcami ako The Carpenters, Rufus a Chaka Khan, Aretha Franklin, Stevie Wonder, Deniece Williams, Jean-Luc Ponty, Leon Haywood, The Temptations, The Spinners, Boz Scaggs, David Foster, Rhythm Heritage, Gladys Knight and the Pips, The Honey Cone, Herbie Hancock, Tina Turner, či Diana Ross.

Diskografia

Albumy 
 The Other Woman (1982) 
 Woman Out of Control (1983) 
 Ghostbusters (Soundtrack) (1984)
 Chartbusters (1984) 
 Sex and The Single Man (1985) 
 After Dark (1987) 
 I Love You Like You Are (1991)
 I'm Free (2006)

Referencie

Iné projekty

Externé odkazy 
 Oficiálna webstránka

Džezoví gitaristi USA
Džezoví speváci USA
Džezoví klaviristi USA
Souloví gitaristi USA
Souloví speváci USA
Souloví klaviristi USA
Funkoví gitaristi USA
Funkoví speváci USA
Funkoví klaviristi USA
Popoví gitaristi USA
Popoví speváci USA
Popoví klaviristi USA
Hudobní producenti USA
Skladatelia modernej hudby USA
Skladatelia filmovej hudby USA
Hudobníci afroamerického pôvodu
Džezoví hudobníci afroamerického pôvodu
Osobnosti USA afroamerického pôvodu
Držitelia ceny Grammy
Osobnosti z Detroitu
Juan José Cobo

Juan José Cobo celým menom Juan José Cobo Acebo a známy aj pod menom Juanjo Cobo (* 11. február 1981, Torrelavega, Kantábria) je španielsky profesionálny cyklista. V súčasnosti preteká za španielsky tím Movistar.

Úspechy

Víťazstvá
 Vuelta al País Vasco
 2007
 1. miesto - celkovo
 1. etapa
 5. etapa
 Volta a Portugal
 2008
 9. etapa
 Tour de France
 2009
 10. etapa
 Vuelta a España
 2009
 19. etapa
 2011
 1. miesto - celkovo
 15. etapa

Iné projekty 

Narodenia v 1981
Španielski cyklisti
Víťazi Vuelta a España